67c79bc026218a611a42aa7a942108d9

Hej brevkassen

Jeg er en pige på 13 og er lidt i tvivl om der er en dreng jeg kan lide... Jeg ved ikke om han også godt kan lide mig? Hver dag skriver vi sammen og halv flirter hvis man kan sige det sådan!

Problemet er at alle i min klasse ser mig som den søde populære og hjælpsomme pige som burde være sammen med en af de mere populære søde drenge fra klassen. Men ham her er også populær og sød ( overfor mig) men driller alle andre i klassen fx kan han tage folks ting eller sparke folk under bordet!

Værd eneste gang jeg prøver at tale om ham til min venner siger de bare at de hader ham og at de syntes fx han skulle dø i helvede... og hvis der bliver spurgt hvem man hader mest i klassen er det altid ham der bliver sagt. Og det er ikke kun pigerne det er også drengene.

Jeg er bange for at mine venner ikke ville kunne lide mig hvis jeg fortæller dem det men jeg er også bange for at han kommer sammen med en anden inden jeg kan få gjort noget ved det!

Hvad skal jeg gøre har ingen anelse og kunne virkelig godt bruge noget hjælp

Hilsen Pigen på 13

 
Drengen?
========


ungzone.dk
2020.29

Kære du,

  


Det med forelskelse kan nogengange være lidt svært. Hvis du synes, at han er sød og du kan lide ham, så synes jeg, at du skal være ligeglad med, hvad de andre tænker eller synes om jer. Der er altid nogle, der vil være uenige i de beslutninger, man tager, og hvis dine veninder og resten af klassen ikke kan respektere dit valg, så synes jeg ikke, at de fortjener at have dig som ven. Jeg synes, du skal følge dit hjerte, så hvis du synes, at han er sød og gerne vil tilbringe mere tid sammen med ham, så du kan lære ham at kende, så prøv at komme lidt mere i kontakt med ham, og især nu han går i din klasse. Du evt. prøve at tale med ham i frikvartererne eller spørge ham, om han vil med ud og gå en tur. Jeg tænker i hvert fald, at du skal springe ud i det, hvis du føler, at du kan lide ham, og så kan du jo altid se, hvor det fører jer hen. 

De bedste hilsnerZhino  
  
  
 